PROIECTUL DECIZIEI ETAPEI DE ÎNCADRARE

Nr. 8399 din 17.12.2018

Ca urmare a solicitării de emitere a acordului de mediu adresate de S.C. SUPERSTONE S.R.L., cu sediul în Popești Leordeni, Șoseaua de centură, nr. 77, jud. Ilfov, înregistrată la A.P.M. Giurgiu cu nr. 8399 din 05.11.2018, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

A.P.M. Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 17.12.2018, că proiectul “Exploatare de agregate minerale în albia veche a râului Argeș în perimetrul Isvoarele (**zona 1**) în com. Isvoarele, jud. Giurgiu”, se supune evaluării impactului asupra mediului şi nu se supune evaluării adecvate.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

* proiectul se încadrează în prevederile Hotărârii Guvernului nr. 445/2009, anexa nr. 2, pct. 2a);

**1**. *Caracteristicile proiectului:*

1. mărimea proiectului:

Perimetrul Isvoarele se afla in zona administrativa a comunei Isvoarele, judetul Giurgiu si are suprafata totala de 20040 mp (2,004 ha) (L=280 m, B=72 m) si este bun imobil proprietatea publica a statului, aflat in administrarea A.N. “Apele Romane” – Administratia Bazinala de Apa Arges-Vedea.

Accesul in zona viitorului perimetru de exploatare nisipuri si pietrisuri se va face din DJ 401 Hotarele-Heresti, pe un drum de exploatare existent (L=5,5 km).

Se propune indepartarea materialului aluvionar din albia veche a raului Arges, prin exploatarea de agregate minerale a suprafetei de 2,004 ha, amplasata la distanta de 160 m fata de malul drept al lucrarii “Amenajare raul Arges pentru aparare contra inundatiilor, irigatii si alte folosinte”, in dreptul km 42+500

Exploatarea de agregate minerale se va face astfel incat cota minima sa fie peste cota talvegului raului Arges, in zona perimetrului Isvoarele (zona 1).

Este propusa exploatarea de agregate minerale pe o suprafata de cca. 2,004 ha, cu urmatoarele caracteristici:

* cota fund excavatie – 33,00 m ;
* volum total de excavat – 76780 mc (76,78 mii mc) ;
* volum util – 62752 mc (62,75 mii mc) ;
* volum decoperta – 14028 mc (14,03 mii mc).

Materialul steril se va depozita si nivela in zonele exploatate anterior.

Se vor evita lucrarile si operatiunile tehnologice cu implicatii nefavorabile si anume:

* poluarile accidentale cu combustibili si uleiuri in timpul operatiilor de alimentare si ungere a utilajelor;
* utilizarea unor utilaje deteriorate cu consum nejustificat (marit) de combustibil si uleiuri;
* deteriorarea drumurilor si acceselor la obiectivele din zona.

Cele prezentate mai sus sunt obligatii permanente ale personalului balastierei.

Constau in lucrarile de decopertare, care se executa esalonat cu ajutorul buldozerului si a incarcatorului frontal. Materialul decopertat va fi depozitat in vecinatatea perimetrului si va fi ulterior depus si nivelat in zona exploatata

Pilierul de siguranta fata de malul stang al lucrarii “Amenajare raul Arges pentru aparare contra inundatiilor, irigatii si alte folosinte”, este de minim 100 m.

Se va pastra un pilier de siguranta fata de drumul tehnologic existent pe malul stang al raului Arges de minim 100 m, iar adancimea de exploatare nu va depasi cota 33,00 m.

Metoda de exploatare va fi prin extragere mecanica pe fasii directionale si/sau transversale pe sectoarele de extractie.

Fasiile au latime conditionata de lungimea bratului excavatorului (15-20m). La directionarea fasiilor se au in vedere elementele de ordin tehnico-economic, care conditioneaza exploatarea rationala a agregatelor. In acest scop, la extractie se urmareste excavarea cat mai completa a agregatelor, respectarea elementelor de proiectare si pilierii de protectie.

Exploatarea se va face pana la cota de 33,00 m, iar taluzurile vor avea panta de 1:1.

Lucrarile de extractie a agregatelor din perimetrul de exploatare se vor executa pe fasii paralele pe latura lunga a perimetrului, cu latimea de cca. 20 m, iar in cadrul unei fasii pe felii de cca. 10 m latime.

Agregatele extrase vor fi supuse procesului de spalare-sortare sau se vor utiliza in stare bruta.

Beneficiarul are in dotare urmatoarele utilaje de baza :

un excavator hidraulic cu cupa de 1,2 mc, care va excava materialul din depozit;

un incarcator frontal tip WOLLA cu cupa de 3,2 mc, utilizat pentru incarcarea materialului excavat in mijloacele de transport;

un buldozer S 1500 pentru decopertare si pentru nivelarea materialului steril;

autobasculante cu capacitatea de 16 t pentru transportul catre diversi beneficiari a balastului sau a agregatelor sortate.

In perimetrul Isvoarele nu este necesara racordarea la retelele utilitare

Materialul decopertat va fi depozitat in vecinatatea perimetrului si va fi ulterior depus si nivelat in zona exploatata

Coordonatele in sistem STEREO ‘70 ale punctelor care delimiteaza perimetrul propus pentru exploatare, sunt urmatoarele:

|  |  |  |  |  |  |
| --- | --- | --- | --- | --- | --- |
| Nr. pct. | X | Y | Nr. pct. | X | Y |
| 10 | 298830.833 | 604574.376 | 16 | 298727.809 | 604606.161 |
| 11 | 298822.754 | 604578.969 | 17 | 298727.557 | 604581.606 |
| 12 | 298766.847 | 604668.831 | 18 | 298732.704 | 604530.623 |
| 13 | 298736.527 | 604783.654 | 19 | 298739.036 | 604499.716 |
| 14 | 298677.169 | 604772.242 | 20 | 298756.603 | 604481.276 |
| 15 | 298686.599 | 604745.800 | 21 | 298772.670 | 604472.057 |
| Suprafața | 20040 mp (~ 2,004 ha) | | | | |

Agregatele extrase vor fi supuse procesului de spalare-sortare sau se vor utiliza in stare bruta.

1. cumularea cu alte proiecte existente și/sau aprobate – nu este cazul;
2. utilizarea resurselor naturale, în special a solului, a terenului, a apei și a biodiversității:

* agregate minerale – acestea vor fi încărcate direct în autobasculante și transportate la stația de spălare sortare sau comercializate direct;
  + terenul pe care se va realiza bazinul piscicol va fi afectat ireversibil de lucrările de excavații și amenajare a bazinului piscicol;
* agregatele minerale sunt resurse neregenerabile și prin extracția lor aceste resurse naturale nu se mai pot reface;

1. producţia de deşeuri – în perioada de execuţie a lucrărilor de exploatare vor rezulta deşeuri menajere şi decopertă care se va utiliza pentru nivelat în zona exploatată,
2. poluarea și alte efecte nocive:

* sursele de emisii: extragerea propriu zisă a agregatelor minerale, funcţionarea motoarelor utilajelor de transport;
* sursele de zgomot şi vibraţii: circulaţia autobasculantelor şi autocamioanelor care transportă agregatele;

1. riscul de accident majore și /sau dezastre relevante pentru proiect, inclusiv cele cauzate de schimbări climatice, conform cunoștințelor științifice – pot să apară riscuri pentru mediu dacă nu sunt respectate măsurile propuse pentru protecția factorilor de mediu;
2. riscurile pentru sănătatea umană - prin soluţiile constructive adoptate şi un management corespunzător proiectul nu va implica riscuri pentru sănătatea umană.

**2**. *Localizarea proiectelor:*

2.1. utilizarea existentă a terenului – Certificatul de urbanism nr. 163/15.10.2018, emis de Consiliul Județean Giurgiu; folosința actuală teren extravilan categoria de folosință ape curgătoare;

2.2. bogăția, disponibilitate, calitatea și capacitatea de regenerare relative ale resurselor naturale din zonă și din subteranul acesteia:

* + agregatele minerale sunt resurse neregenerabile și prin extracția lor aceste resurse naturale nu se mai pot reface;

2.3. capacitatea de absorbţie a mediului, natural, acordându-se o atenţie specială următoarelor zone:

1. zonele umede, zone riverane, guri ale râurilor – obiectivul este amplasat la 160 m de albia râului Argeș;
2. zonele costiere și mediul marin – obiectivul nu este amplasat în zone costiere sau mediu marin;
3. zonele montane şi forestiere – obiectivul nu este amplasat în zone montane şi împădurite;
4. rezervaţii și parcurile naturale – nu este cazul;
5. ariile clasificate sau zonele protejate prin legislaţia în vigoare: nu este cazul;
6. zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE: nu este cazul;
7. zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: nu au fost înregistrate astfel de situaţii;
8. zonele cu o densitate mare a populației: nu este cazul;
9. peisajele și situri importante din punct de vedere istoric, cultural sau arheologic: nu este cazul.

3. Tipurile și caracteristicile impactului potenţial:

1. importanța și extinderea spațială a impactului: zona geografică şi dimensiunea populației care poate fi afectată – proiectul poate avea impact semnificativ asupra terenurilor învecinate;;
2. natura impactului - afectarea factorilor de mediu va fi una redusă, iar impactul asupra mediului nu va fi unul negativ;
3. natura transfrontieră a impactului – nu este cazul;
4. intensitatea şi complexitatea impactului – proiectul poate avea impact semnificativ asupra terenurilor învecinate;
5. probabilitatea impactului – din analiza listei de control rezultă că proiectul propus poate avea un impact semnificativ asupra mediului;
6. debutul, durata, frecvenţa şi reversibilitatea preconizate ale impactului –– posibil impact semnificativ asupra mediului pe o perioadă mare de timp;
7. cumularea impactului cu impactul altor proiecte existente și/sau aprobate - există un impact cumulativ cu efecte semnificative asupra mediului, cu alte bazine piscicole existente și propuse a se realiza în vecinătate;
8. posibilitatea de reducere efectivă a impactului - prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul, conform decizie etapei de evaluare iniţială nr. 8399 din 14.11.2018.

Pe parcursul derulării procedurii de evaluare a impactului asupra mediului publicul interesat de proiectul propus a fost informat despre solicitarea acordului de mediu, de către:

* A.P.M. Giurgiu – afişare pe pagina web în data de 13.11.2018;
* SC SUPERSTONE SRL – publicare în ziarul „Giurgiuveanul” din data de 16.11.2018 şi afişare la sediul Primăriei Isvoarele în data de 15.11.2018.

Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei.

Prezenta decizie poate fi contestată în conformitate cu prevederile H.G. nr. 445/2009, art. 24, 25 şi 29 şi ale Legii Contenciosului Administrativ nr. 554/2004, cu modificările şi completările ulterioare.

Menţiuni despre procedura de contestare administrativă şi contencios administrativ

“Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e) din H.G. nr. 445/2009, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 24 din H.G. nr. 445/2009 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 zile de la data înregistrării acestei la acea autoritate.

Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă”.